Kerekegyháza Város Képviselőtestületének augusztus 5-i rendkívüli ülésére - PDF
Download "Kerekegyháza Város Képviselőtestületének augusztus 5-i rendkívüli ülésére"
1 8064-1/2009 E L Ő T E R J E S Z T É S Kerekegyháza Város Képviselőtestületének augusztus 5-i rendkívüli ülésére Tárgy: Emlékoszlop elhelyezése a kommunizmus és fasizmus áldozatainak emlékére, Millenniumi kopjafa áthelyezése Az előterjesztést készítette: Strobl Alajos műszaki irodavezető Előterjesztő: Dr. Kelemen Márk polgármester Véleményezésre és tárgyalásra megkapta: A Képviselő-testület Bizottságai Törvényességi véleményezésre megkapta: Vincze Miklós jegyző Törvényességi észrevételem nincs: Vincze Miklós jegyző Pénzügyi iroda részéről látta: Halcsikné Szabó Ágnes pénzügyi iroda vezető Döntési javaslat: határozati-javaslat Döntési változatok száma: 1. Melléklet: látványkép
2 Kerekegyháza Város Polgármesterétől E L Ő T E R J E S Z T É S Kerekegyháza Város Képviselőtestületének augusztus 5-i rendkívüli ülésére Tárgy: Emlékoszlop elhelyezése a kommunizmus és fasizmus áldozatainak emlékére, Millenniumi kopjafa áthelyezése Tisztelt Képviselő-testület! A kommunista diktatúrák áldozatainak emléknapja ismert nevén: A Kommunizmus Áldozatainak Emléknapja megtartását a Magyar Köztársaság Országgyűlésének június 13-án elfogadott 58/2000. (VI.16.) számú határozata rendelte el. Ennek értelmében a középfokú oktatási intézményekben minden év február 25-én tartják a Kommunizmus Áldozatainak Emléknapját, annak emlékére, hogy Kovács Bélát, a Független Kisgazdapárt főtitkárát 1947-ben ezen a napon jogellenesen letartóztatták és a Szovjetunióba hurcolták. Kerekegyháza történelmének kutatása során a fasizmus áldozatainak mellett találtak olyan helybeli kötődésű személyeket, akik az egykori Kommunista diktatúra idején meghurcoltatásban részesültek. Szalai József úrral és Fekete Pál úrral a Békés megyei 56-os Forradalmi Bizottság elnökével, valamint több kerekegyházi polgárral úgy gondoltuk, hogy méltó emléket kellene állítani Kerekegyházán a XX. századi diktatúrák áldozatainak emlékére. Elképzelésünk az, hogy állítsunk emléket, kopjafát lakossági összefogással, a diktatúrák áldozatai emlékére, hogy méltóképpen tisztelettel és kegyelettel emlékezhessünk azokra, akik életüket áldozták a hitükért, elveikért, a hazáért, családjukért vagy testi, lelki avagy anyagi nyomorba döntve élték le életüket. Ez a kopjafa legyen mindannyiunk közös emlékhelye, ahol bárki megállhat és főhajtással emlékezhet! Célunk, hogy ne tegyünk különbséget a fasiszta és a kommunista diktatúra áldozatai között, mert mindannyian ártatlanul haltak meg. Az emlékhelynek és az emlékezésnek megbékélésre kell ösztönöznie, hiszen mindannyiunk erkölcsi kötelessége áldozataink emlékét őrizni és ápolni. Az avatást az ez évi október 23-i ünnepség keretében tervezzük. Mellékelem a kopjafa kivitelét bemutató látványképet. Emlékhelyen elhelyezett, emléktábla felirata. A XX. SZÁZADI DIKTATÚRÁK ÁLDOZATAINAK EMLÉKÉRE ÁLLÍTTATOTT KEREKEGYHÁZA LAKOSSÁGÁNAK AKARATÁBÓL OKTÓBER 23. A kopjafához a tölgyfa oszlopot Fekete Pál ajánlotta fel, a művészi faragást, festést Juhász András váci fafaragó művész készíti jutányos bruttó Ft-ért, akinek ezévben már megcsodálhattuk kereszt kiállítását városunkban Ft lakossági adományból kerülne finanszírozásra, Ft-tal kellene Önkormányzatunknak támogatni a nemes kezdeményezést. További költségként jelentkezik még kb. 3m2 térburkolat, és talapzat kialakítása kb Ft értékben.
3 Az emlékoszlop elhelyezésére a Szent István téren a Művelődési ház és a Fő utca közötti füves területen a járda mellett, jól megközelíthető helyen térburkoló kövekből kiépített talapzaton történhet. Az építésügyi hatósági eljárásokról, valamint a telekalakítási és az építészeti-műszaki dokumentációk tartalmáról szóló 37/2007. (XII.13.) ÖTM rendelet 1. melléklete alapján szobor, emlékmű, kereszt, emlékjel létesítése, ha talapzatának magassága 3,0 méternél kisebb építési engedély és bejelentés nélkül végezhető. Jelenleg a Művelődési Ház parkjában található a Millenniumi kopjafa. A tér felújítása és az ott tartandó rendezvények miatt, célszerű lenne új helyszínen való felállítása, az alábbi indok miatt. A rendezvények előkészítése során a gépjárművek a térkövek állagvédelme érdekében a Millenniumi kopjafa jelenlegi helyszínén tudnak a térre akadálytalanul felhajtani. Javaslom az Egészségház előtti parkban a járda melletti fasor vonalában, a füves részen megfelelő talapzat építésével elhelyezni. Javaslom továbbá ezen a területen a füves részen gyalogosok által kitaposott gyalogút járólappal történő burkolását is, mivel ott járnak a gyalogosok az Egészségháztól a buszmegállóhoz. Így egyrészt megoldódna a szabályos átjárás a zöldterületen, másrészt a kopjafa az áthelyezéssel nagyobb nyilvánosságot kaphatna. Mindezek alapján kérjük Tisztelt Képviselő-testületet az előterjesztésben foglaltakat megvitatni, döntésüket meghozni szíveskedjenek. Kerekegyháza, július 30. Dr. Kelemen Márk polgármester Határozati javaslat./2009. (VIII.5.) sz. Kth. Emlékoszlop elhelyezése a kommunizmus és fasizmus áldozatainak emlékére, Millenniumi kopjafa áthelyezése Határozat 1./ Kerekegyháza Város Önkormányzata Képviselő-testülete a kommunizmus és fasizmus áldozatainak emlékére a Szent István téren a Művelődési Ház előtti területen emlékoszlopot állít. A Képviselőtestület Ft-tal támogatja az emlékoszlop elkészítését. Felelős: Dr. Kelemen Márk polgármester Határidő: október / A Képviselő-testület felkéri továbbá a jegyzőt, hogy a költségvetés soron következő módosításakor ezen döntést vegye figyelembe. Felelős: Vincze Miklós jegyző Határidő: értelemszerűen
4 3./ Kerekegyháza Város Képviselő-testülete a Millenniumi kopjafát áthelyezi az Egészségház előtti téren a járda melletti füves területre. A kitaposott gyalogutat járólappal leburkolja. 4./ A Képviselő-testület az Önkormányzat, mint tulajdonos, egyben alapító nevében megbízza a Városgazdasági Kft.-t a Millenniumi kopjafa áthelyezésével Egészségház előtti parkban a járda melletti fasor vonalába, a füves részen gyalogosok által kitaposott gyalogút járólappal történő burkolásával, a kommunizmus és fasizmus áldozatainak emlékére emelendő emlékoszlop talapzatának elkészítésével, ezen feladatoknak a Kft. saját költségére történő végrehajtásával. Felelős: Dr. Kelemen Márk polgármester Határidő: azonnal